ಈ ಏರ್ ಲೈನ್ "೧೯೫೩ರ ಏರ್ ಕಾರ್ಪೊರೇಶನ್ಸ್ ಆಕ್ಟ್" ನ ಆಶಯದಂತೆ ಪ್ರಾರಂಭಿಕ ೩೨ದಶಲಕ್ಷ ರೂಪಾಯಿ ಬಂಡವಾಳದೊಂದಿಗೆ ಆಗಸ್ಟ್ ೧,೧೯೫೩ರಲ್ಲಿ ಕಾರ್ಯ ಪ್ರವೃತ್ತವಾಯಿತು. ಭಾರತದಲ್ಲಿನ ಸಮಗ್ರ ಏರ್ ಲೈನ್ ಉದ್ದಿಮೆಯನ್ನು ರಾಷ್ಟ್ರೀಕರಣಗೊಳಿಸಲು ಈ ಕಾನೂನಿನ ಅನುಷ್ಠಾನವಾದ ನಂತರ ಇದು ಜಾರಿಯಾಯಿತು. ಈ ನೂತನ ಏರ್ ಲೈನ್ ಯುನೈಟೆಡ್ ಕಿಂಗಡಮ್ ನ ಬ್ರಿಟಿಶ್ ಓವರ್ ಸೀಸ್ ಏರ್ ವೇಸ್ ಕಾರ್ಪೋರೇಶನ್ (BOAC)ಮತ್ತು ಬ್ರಿಟಿಶ್ ಯುರೊಪಿಯನ್ ಏರ್ ವೇಸ್ (BEA)ಗಳ ಮಾದರಿಯಲ್ಲಿ ಸಮ್ಮಿಳಿತಗೊಳಿಸಲಾಯಿತು. ಏರ್ ಇಂಡಿಯಾ ಅಂತಾರಾಷ್ಟ್ರೀಯ ಯಾನವನ್ನು ವಹಿಸಿಕೊಂಡರೆ ಇಂಡಿಯನ್ ಏರ್ ಲೈನ್ಸ್ ಕಾರ್ಪೋರೇಶನ್ (IAC)ಸ್ವದೇಶಿಯ ಮತ್ತು ಪ್ರಾದೇಶಿಕ ವಿಮಾನ ಹಾರಾಟದ ವ್ಯವಸ್ಥೆಯನ್ನು ನೋಡಿಕೊಳ್ಳುತ್ತದೆ.
ಈ ಹಿಂದಿನ ಏಳು ದೇಶೀಯ ಏರ್ ಲೈನ್ಸ್ ಗಳು,ಡೆಕ್ಕನ್ ಏರ್ ವೇಸ್ ,ಏರ್ ವೇಸ್ ಇಂಡಿಯಾ,ಭಾರತ ಏರ್ ವೇಸ್ ,ಹಿಮಾಲಯನ್ ಏವಿಯೇಶನ್ ,ಕಲಿಂಗಾ ಏರ್ ಲೈನ್ಸ್ ,ಇಂಡಿಯನ್ ನ್ಯಾಶನಲ್ ಏರ್ ವೇಸ್ ಮತ್ತು ಏರ್ ಸರ್ವಿಸಿಸ್ ಆಫ್ ಇಂಡಿಯಾಗಳು ನೂತನ ಸ್ವದೇಶಿಯ ನ್ಯಾಶನಲ್ ಕ್ಯಾರಿಯರನ್ನು ಹುಟ್ಟುಹಾಕಿವೆ. ಇಂಡಿಯನ್ ಏರ್ ಲೈನ್ಸ್ ಕಾರ್ಪೋರೇಶನ್ ೯೯ ಏರ್ ಕ್ರಾಫ್ಟ್ ಗಳ ಸರಣಿ ಸಮೂಹ ಹೊಂದಿದೆ;ಇದರಲ್ಲಿ ೭೪ ಡೊಗ್ಲಾಸ್ ಡಿಸಿ-೩ ಡಕೊಟಾಗಳು,೧೨ ವಿಕರ್ಸ್ ವಿಕಿಂಗ್ ಗಳು,೩ಡೊಗ್ಲಾಸ್ DC-೪{/0ಗಳು ಮತ್ತು ಹಲವಾರು ಸಣ್ಣ ಪ್ರಮಾಣದ ಅಂದರೆ ಏಳು ಏರ್ ಲೈನ್ಸ್ ಗಳ ಸಂಯೋಜನೆಗಳ ಮೂಲಕ ಇದನ್ನು ರಚನೆ ಮಾಡಿದೆ.
ವಿಕರ್ಸ್ ವಿಸ್ಕೌಂಟ್ ಗಳನ್ನು ೧೯೫೭ರಲ್ಲಿ ಪರಿಚಯಿಸಲಾಯಿತು.ಅಂದರೆ ೧೯೬೧ರಲ್ಲಿ ಫೊಕರ್ ಎಫ್೨೭ ಫ್ರೆಂಡ್ ಶಿಪ್ಸ್ ಗಳ ಜೊತೆಗೆ ಇದನ್ನು ಸೇವೆಗೆ ಸಜ್ಜುಗೊಳಿಸಲಾಯಿತು. ಇದೇ ಸಂದರ್ಭದಲ್ಲಿ ೧೯೬೦ರಹೊತ್ತಿಗೆ ಹಿಂದೂಸ್ತಾನ್ ಏರೊನಾಟಿಕ್ಸ್ ಲಿಮಿಟೆಡ್ ಭಾರತದಲ್ಲೇ ಸಿದ್ದಪಡಿಸಿದ ಹಾವ್ಕಾರ್ ಸಿಡ್ಲಿ ಹೆಚ್ಎಸ್ ೭೪೮ ಗಳು ಸಮೂಹಕ್ಕೆ ಸೇರ್ಪಡೆಯಾದವು.
IAC ಗೆ ಪೂರ್ ಜೆಟ್ ಸೂದ್ ಏವಿಯೇಶನ್ ಕಾರಾವೆಲ್ಲೆ ಹಾಗು ಅದರ ಜೊತೆಗೆ ಆರಂಭಿಕ ೧೯೭೦ರಲ್ಲಿ ಬೋಯಿಂಗ್ ೭೩೭-೨೦೦ ಗಳ ಸೇರ್ಪಡೆಯೊಂದಿಗೆ ಜೆಟ್ ಯುಗ ೧೯೬೪ರಲ್ಲಿ ಆರಂಭವಾಯಿತು. ಏಪ್ರಿಲ್ ೧೯೭೬ರಲ್ಲಿ ಮೊದಲಬಾರಿಗೆ ವಿಶಾಲ ಗಾತ್ರದ ಮೂರು ಏರ್ ಬಸ್ ಎ ೩೦೦ ಜೆಟ್ ಗಳನ್ನು ಪರಿಚಯಿಸಲಾಯಿತು. ಪ್ರಾಂತೀಯ ಏರ್ ಲೈನ್ ವಾಯುದೂತ ೧೯೮೧ರಲ್ಲಿ ಮರುಸಂಯೋಜನೆಯಾಯಿತು.

ಸುಮಾರು ೧೯೯೯ರ ಹೊತ್ತಿಗೆ ಏರ್ ಬಸ್ ಎ ೩೨೦-೨೦೦ಗಳನ್ನು ಹೊಸದಾಗಿ ಸೇರ್ಪಡೆ ಮಾಡಲಾಯಿತು. .ಭಾರತ ಸರ್ಕಾರದ ೧೯೯೦ರ ದಶಕದ ಆರ್ಥಿಕ ಉದಾರತೆಯ ಪ್ರಕ್ರಿಯೆಯು ಇಂಡಿಯನ್ ಏರ್ ಲೈನ್ ನ ಸ್ಥಳೀಯ ಏಕಸ್ವಾಮ್ಯತೆಯ ಸಾರಿಗೆ ಉದ್ಯಮಕ್ಕೆ ಕೊನೆ ಹಾಡಿತು. ಇಂಡಿಯನ್ ಏರ್ ಲೈನ್ ಬಹಳ ಸ್ಪರ್ಧೆಯನ್ನು ಎದುರಿಸಬೇಕಾಯಿತು,ಉದಾಹರಣೆಗಾಗಿ ಜೆಟ್ ಏರ್ ವೇಸ್ ,ಏರ್ ಸಹಾರಾ(ಸದ್ಯ ಜೆಟ್ ಲೈಟ್ )ಈಸ್ಟ-ವೆಸ್ಟ್ ಏರ್ ಲೈನ್ಸ್ ,ಸ್ಕೈಲೈನ್ NEPC ಮತ್ತು ಮೋದಿ ಲುಫ್ತ್ ಗಳಿಂದ ಕಠಿಣ ಉದ್ಯಮ ಸವಾಲನ್ನು ಎದುರಿಸಿದೆ.ಇಸವಿ 2005ರ ಅಂದಾಜಿನಂತೆ ಇಂಡಿಯನ್ ಏರ್ ಲೈನ್ಸ್ ಜೆಟ್ ಏರ್ ವೇಸ್ ನಂತರ ಭಾರತದಲ್ಲೇ ಎರಡನೆಯ ದೊಡ್ಡ ವಿಮಾನ ಸಾರಿಗೆಯಾಗಿದೆ.ಏರ್ ಸಹಾರಾವು ೧೭%ರಷ್ಟು ವಿಮಾನಯಾನ ಉದ್ಯಮದಲ್ಲಿ ತನ್ನ ಪಾಲು ಪಡೆದುಕೊಂಡಿದೆ.
ಈಸ್ಟ್ -ವೆಸ್ಟ್ ಏರ್ ಲೈನ್ಸ್ ,ಸ್ಕೈಲೈನ್ NEPC ಮತ್ತು ಮೋದಿಲುಫ್ಟ್ ಗಳು ತಮ್ಮ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸಿವೆ.ಆದರೆ ಇನ್ನು ಹಲವು ಹೊಸ ಕಡಿಮೆ ವೆಚ್ಚದ ವಿಮಾನಯಾನಗಳ ಪದಾರ್ಪಣೆಯಿಂದ ಭಾರತ ವಿಮಾನಯಾನವು ತನ್ನ ದುಬಾರಿ ಬೆಲೆಯನ್ನು ಅನಿವಾರ್ಯವಾಗಿ ಕಡಿಮೆ ಮಾಡಿದೆ.ಉದಾಹರಣೆಗಾಗಿ ಏರ್ ಡೆಕ್ಕನ್ ,ಸ್ಪೈಸ್ ಜೆಟ್ ,ಇಂಡಿಗೊ (ಇಂಟರ್ ಗ್ಲೋಬ್ ಎಂಟರ್ಪ್ರೈಸ್ )ಮತ್ತು ಇನ್ನುಳಿದಂತೆ ಕಿಂಗ್ ಫಿಶರ್ ಏರ್ಲೈನ್ಸ್ ಗಳು ವಿಮಾನಯಾನ ಮಾರುಕಟ್ಟೆಯಲ್ಲಿ ತಮ್ಮ ಸ್ಪರ್ಧೆಯನ್ನು ನಿರಂತರವಾಗಿ ಕೊಡುತ್ತಾ ಬರುತ್ತಿವೆ. ಹೇಗೆಯಾದರೂ 2006ರ ವರೆಗಿನ ಅಂದಾಜಿನಂತೆ ಇಂಡಿಯನ್ ಏರ್ ಲೈನ್ಸ್ ಸದ್ಯವೂ ಲಾಭ ಗಳಿಸುವ ಏರ್ ಲೈನ್ ಎನಿಸಿದೆ.
ಇಂಡಿಯನ್ ಏರ್ ಲೈನ್ಸ್ ಲಿಮಿಟೆಡ್ ಭಾರತ ಸರ್ಕಾರದ ಒಡೆತನದ ಸಂಪೂರ್ಣ ಹೋಲ್ಡಿಂಗ್ ಕಂಪನಿಯಾಗಿದ್ದು ಸದ್ಯ (ಮಾರ್ಚ್ 2007ರ ಹೊತ್ತಿಗೆ) ೧೯,೩೦೦ ಉದ್ಯೋಗಿಗಳಿದ್ದಾರೆ. ಅದರ ವಾರ್ಷಿಕ ವಹಿವಾಟು ಅದರ ಸಹವರ್ತಿ ಅಲೈನ್ಸ್ ಏರ್ ಒಳಗೊಂಡಂತೆ ಒಟ್ಟು ೪೦೦೦ ಕೋಟಿ ರೂಪಾಯಿಗಳಾಗಿದೆ.(ಅಂದಾಜು US$ ೧ಬಿಲಿಯನ್ ) ಅಂಗಸಂಸ್ಥೆ ಅಲೈನ್ಸ್ ಏರ್ ಸೇರಿದಂತೆ ಇಂಡಿಯನ್ ಏರ್ ಲೈನ್ ಪ್ರತಿವರ್ಷ ೭.೫ ದಶಲಕ್ಷಕ್ಕೂ ಮಿಕ್ಕಿ ಪ್ರಯಾಣಿಕರನ್ನು ಸಾಗಿಸುವ ಸೇವೆ ಮಾಡುತ್ತದೆ.
ಗ್ರುಪ್ ಆಫ್ ಮಿನಿಸ್ಟರ್ಸ್ ಅಂದರೆ ಸಚಿವರ ಸಮೂಹ (GoM) ಕಳೆದ ಫೆಬ್ರವರಿ ೨೨ ೨೦೦೭ರಲ್ಲಿ ರಾಜ್ಯ ಮಾಲಿಕತ್ವದ ಕ್ಯಾರಿಯರ್ ಗಳು ಮತ್ತು ಇಂದಿಯನ್ ಏರ್ ಲೈನ್ಸ್ ಗಳ ವಿಲೀನಕ್ಕೆ ತನ್ನ ಸಮ್ಮತಿ ಸೂಚಿಸಿತು. ಎರಡೂ ಏರ್ ಲೈನ್ ಗಳು ಏರ್ ಇಂಡಿಯಾ ಎಂಬ ಹೆಸರಿನ ಮೇಲೆ ಔಪಚಾರಿಕವಾಗಿ ಜುಲೈ೧೫ ೨೦೦೭ರಿಂದ ಕಾರ್ಯ ಪ್ರವೃತ್ತವಾಗಿವೆ.ಈ ವಿಲೀನದ ದ್ಯೋತ್ಯಕ ಎನ್ನುವಂತೆ ಬೋಯಿಂಗ್ 777-200LR ನ್ನು ಪಡೆಯುವದರ ಮೂಲಕ ಹೊಸ ಚೈತನ್ಯ ತಂದಿದೆ. ಈ ನೂತನ ಏರ್ ಲೈನ್ಸ್ ನ ಪ್ರಧಾನ ಕಚೇರಿ ಮುಂಬಯಿನಲ್ಲಿಯೇ ಕಾರ್ಯನಿರ್ವಹಿಸುವುದು.ಇದು ಸುಮಾರು ೧೩೦ ವಿಮಾನಗಳ ಸಮೂಹ ಹೊಂದಿದೆ.
ಡಿಸೆಂಬರ್ ೨೦೦೭ರಲ್ಲಿ ಸ್ಟಾರ್ ಅಲೈನ್ಸ್ ಗೆ ಸೇರ್ಪಡೆಯಾಗುವಂತೆ ಏರ್ ಇಂಡಿಯಾಕ್ಕೆ ಆವ್ಹಾನ ನೀಡಲಾಯಿತು. ಏರ್ ಇಂಡಿಯಾದೊಂದಿಗೆ ವಿಲೀನವಾಗಬೇಕಿದ್ದ ಇಂಡಿಯನ್ ಏರ್ ಲೈನ್ಸ್ ಇದಕ್ಕಿಂತ ಮೊದಲು ಸಕ್ರಿಯವಾಗಿ ಅದರ ಭಾಗವಾಗಿತ್ತು.

ಆಯವ್ಯಯ ಶಾಸ್ತ್ರ
ಕೋಡ್ ಶೇರ್
ಇತಿಹಾಸ
ನಿರ್ಧಿಷ್ಟ ಸ್ಥಳಗಳು